CELEX: C2005/243/12
Language: fi
Date: 2005-10-01 00:00:00
Title: Asia C-292/05: Efeteio Patron 8.6.2005 tekemällään päätöksellä esittämä ennakkoratkaisupyyntö asiassa Eirini Lechouritou, V. Karkoulias, G. Pavlopoulos, P. Bratsikas, D. Sotiropoulos ja G. Dimopoulos vastaan Saksan liittotasavalta

1.10.2005   
            
            
               FI
            
            
               Euroopan unionin virallinen lehti
            
            
               C 243/8
            
         Efeteio Patron 8.6.2005 tekemällään päätöksellä esittämä ennakkoratkaisupyyntö asiassa Eirini Lechouritou, V. Karkoulias, G. Pavlopoulos, P. Bratsikas, D. Sotiropoulos ja G. Dimopoulos vastaan Saksan liittotasavalta
   (Asia C-292/05)
   (2005/C 243/12)
   Oikeudenkäyntikieli: kreikka
   Efeteio Patron on pyytänyt 8.6.2005 tekemällään päätöksellä, joka on saapunut yhteisöjen tuomioistuimeen 20.7.2005, Euroopan yhteisöjen tuomioistuimelta ennakkoratkaisua asiassa Eirini Lechouritou, V. Karkoulias, G. Pavlopoulos, P. Bratsikas, D. Sotiropoulos ja G. Dimopoulos vastaan Saksan liittotasavalta seuraaviin kysymyksiin:
   
               1)
            
            
               Kuuluvatko Brysselin yleissopimuksen 1 artiklan mukaiseen, kyseisen yleissopimuksen aineelliseen soveltamisalaan vahingonkorvauskanteet, joita luonnolliset henkilöt nostavat sopimusvaltiota vastaan sillä perusteella, että tämä on siviilioikeudellisesti vastuussa asevoimiensa toimista tai laiminlyönneistä, kun kyseiset toimet ja laiminlyönnit ovat ilmenneet sinä aikana, kun vastaaja sotilaallisesti piti valittajien asuinvaltiota miehitettynä hyökkäyssodan jälkeen ja kun kyseiset toimet ja laiminlyönnit ovat selvästi ristiriidassa sodankäyntiä koskevan oikeuden kanssa ja niiden voidaan myös katsoa merkitsevän rikosta ihmisyyttä vastaan?
            
         
               2)
            
            
               Onko Brysselin yleissopimuksen järjestelmän kanssa sopusoinnussa se, että vastaajana oleva valtio vetoaa koskemattomuuteensa, sillä seurauksella, että siinä tapauksessa, että vastaus on myöntävä, tehdään tyhjäksi sopimuksen soveltaminen sellaisenaan ja vastaajan asevoimien sellaisten toimien ja laiminlyöntien osalta, jotka ilmenivät ennen kyseisen yleissopimuksen voimaantuloa eli vuosina 1941–1944?